شكون غا يحاسب فوزي لقجع ؟ الشخص لي فالصوره هو رينالد بيدروس ، المدرب السابق للمنتخب النسوي المغربي مع هاد المدرب قدر المنتخب المغربي يبلغ نهائي كأس أفريقيا لأول مره فالتاريخ ديالو وقدر يقصي نيجيريا فمباراه النصف قبل الخساره أمام جنوب افريقيا فالنهائي مع هاد المدرب قدر المنتخب النسوي يتأهل لكأس العالم للمره الأولی في تاريخه و كأول بلد عربي كي تأهل للمونديال في ذات النسخه من المونديال قدر هاد المدرب يأهل المنتخب للدور من أول مشاركه في انجاز تاريخي للكره العربيه كا تجي نتا أ رئيس الجامعه و كا تخلی عليه و كا تقر التعاقد مع مدرب جديد حيتاش حقق كأس العالم مع منتخب اسبانيا مع العلم أن منتخب اسبانيا فيه لاعبيات من البارصا لي مسيطرين علی أوروبا منهم  لاعبات حققوا الكره الذهبيه لأفضل لاعبه في العالم وبالتالي عادي ينجح معاهم المهم ، جبتي خورخي بيلدا و فأول اختبار فشل في التأهل للألعاب الأولمبيه في باريس بعدما خسر وسط بلادو أمام منتخب زامبيا لي كان رابحها فالذهاب في زامبيا من بعد كا تجي كأس أفريفيا ، وأمام أول منتخب قوي كي خسر اللقب ، حبتاش المنتخبات الأخری لي ربح ما عندها حتی تاريخ فهاد المسابقه بينما نيجيريا كا تبقی هي أقوی منتخب افريقي غبر التاريخ و رينالد بيدروس كان ربحها فالنصف وقصاها بينما المدرب الحالي لي جاب لقجع بلاصت بيدروس خسر معاها فالفينال في سوط واحد فقط بعدما كان رابحهم ب وما قدرش يحافظ علی هاد التقدم السؤال  شنو الاضافه لي قدمها هاد المدرب الاسباني ، وعلاش تم اتخاد قرار الانفصال علی المدرب الفرنسي رينالد بيدروس ؟ الصحافه الوطنيه خاصها تطرح هاد الأسئله و تساءل رئيس الجامعه بهاد الخصوص ، هادشي ايلا كانت عندنا شي صحافه حره